钦定古今图书集成/明伦汇编/闺媛典/第312卷 > 皇清四十五 > 丁言继妻计氏
## 钦定古今图书集成/明伦汇编/闺媛典/第312卷 > 皇清四十五 > 丁言继妻计氏

按《苏州府志》：“计氏，吴江人。年十八，太学丁言娶为继妻。四载而言亡，遗孤甫十月，忍死视含殓。逾月家难作。觊觎者，阴主覆巢破卵之谋。既濒死，计携孤儿匍伏讼庭，上官俱直之。然已转转累及三年，家遂落。勤纺绩以供朝夕拮据娶媳生孙。年六十二旌表。”